Valtioneuvoston asetus

työehtosopimuslaissa tarkoitettujen hyvityssakkojen enimmäismäärien tarkistamisesta

Valtioneuvoston päätöksen mukaisesti säädetään työehtosopimuslain (436/1946) 13 a §:n nojalla, sellaisena kuin se on laissa 864/2001:

1 §

Työehtosopimuslain (436/1946) 7 §:n 1 momentissa säädettyjen hyvityssakkojen enimmäismäärät ovat rahan arvon muutosta vastaavasti 31 100 ja 310 euroa. Työehtosopimuslain 9 §:n 1 momentissa säädetty hyvityssakon enimmäismäärä on rahan arvon muutosta vastaavasti 31 100 euroa.

2 §

Tämä asetus tulee voimaan 1 päivänä tammikuuta 2018.

Tällä asetuksella kumotaan työehtosopimuslaissa tarkoitettujen hyvityssakkojen enimmäismäärien tarkistamisesta annettu asetus (1274/2014).

Helsingissä 14 päivänä joulukuuta 2017

Työministeri Jari Lindström

Erityisasiantuntija Elli Nieminen